Vita:LMBT-témájú filmek listája

message: Na ez egy nagy munka lesz. Mielőtt elkezdenénk ideömleszteni a dolgokat, jó lenne megállapodni, hogy szervezzük ezt az oldalt.--Tdombos 2007. február 13., 00:36 (CET) 
1. Szelekciós kritérium
*Csak a Mo-n bemutatott (moziban, tévében, DVD-n vagy videón kiadott) filmek (előny: ebben tudunk újat mondani az angol oldaltól; hátrány: már bármit be lehet itthon is szerezni)
replies: text: Véleményem: Szerintem ne szűkítsük erre.
*Csak nagyjátékfilmek: dokumentumfilmek, tévésorozatok, rövidfilmek külön listára

text: Véleményem: igen, ezeknek nyissunk új listát.
2.Hogyan csoportosítsunk?
*Cím szerint ABC sorrendben (előny: adja magát; hátrány: magyar vagy eredeti cím alapján?; oldalon belüli kereséssel úgyis bármit meg lehet találni)
*Év szerint (előny: látszik a történeti ív, biztos vannak, akik ez alapján keresnek filmet)
*Ország szerint (előny: ha kell ez alapján érdemes allapokat csinálni; hátrány: koprodukciós filmeknél nehézkes)
*Téma szerint (pl: itt; előny: ennek a legnagyobb a hozzáadott értéke; hátrány: nagy munka, sok az átfedés)

text: Véleményem: Kezdjük ABC-ben, az eredeti cím alapján sorban, zárójelben a magyar cím. Aztán ha van türelmünk, csinálhatunk más felosztást is.
3. Formázás, adatok
*Szerepeljen: Eredeti cím, magyar cím, származási ország, évszám, hossz, rendező
Példa: 
*Le Temps qui reste (Utolsó napjaim) - francia, 2005, 85 perc, r. François Ozon
– Tdombos üzenőlapja  2007. február 13., 00:38‎ (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title: Oldal felépítése

message: Azoknál a filmeknél, amikről van magyar Wikipédia-cikk, a a címet célszerű szögletes zárójelek közé tenni. 
Ha magyar cikk nincs, de más nyelven már van Wikipédia-cikk róla, akkor érdemes odaírni a cím mellé a  sablonnal a  Wikidata-lap azonosítóját, mert ennek alapján megtalálható az összes róla szóló Wikipédia-cikk. Például: 
replies: text: *  Looking
ez lesz belőle:

text: *  Looking
Ezt a Q-val kezdődő Wikidata-azonosítót abból az url-ből lehet kiszedni, amire az angol Wikipédia-cikknél az Languages → Edit links mutat.
Ha a filmről nincs még sehol Wikipédia-cikk, akkor pedig egy külső forrás megadására van szükség a szokott módon, a sor lezárásaként.
--Karmela posta 2014. április 21., 17:24 (CEST)
thread_title:  Belső link, Wikidata-azonosító vagy forráshivatkozás 

message: {{tartalmi segély}}
Csak nekem szúrja a szemem, hogy nem magyar cím szerinti sorrendben vannak a tételek?
Számomra valahogyan természetellenesnek hat így.
Különösen, hogy eddig nekem úgy jött le, hogy a Wikipédián a kiindulási alap, hogy a magyar szócikkeket úgy tekintik/tekintjük, mintha az olvasó kizárólag magyar nyelven értene. Vagyis ilyen szemszögből érdemes nézni a benn lévő vagy bekerülő tartalmat. És innen nézve a feltételezett, kizárólagosan magyarul "értő szemű" olvasónak az idegen nyelvű cím nemhogy nem néz ki jól - de számára nem is releváns. Mert ugye nem érti.
Meg egyébként is a zárójelben lévő magyar cím inferiornak, alacsonyabb értékűnek/fontottásgúnak látszik az eredetive szemben. (Nem vagyok nyelvtannáci, sem nem hiszem, hogy bármelyik nyelv magasabb rendű lenne bármelyik másiknál. A magyar sem.)
A szépérzékem szerint talán jobb lenne egy
1, statikus lista magyar címek szerint rendezve. Kivéve, ha nincs magyar címe, de akkor úgyis az eredeti cím szerepel elől.
2, táblázat. Alapból szintén magyar címek szerint rendezve. Viszont itt a fejléc tételeire kattintva mindenki saját érdeklődése szerinti sorrendbe rendezhetné a sorokat. (Nem tudom az ilyenfajta fejléces táblázatnak mi a szabatos megnevezése, Ez ellen szól, hogy a táblázatba szedés talán kevésbé természetes, kevésbé jó kinézetű mint egy lista. Illetve vélhetőleg jobb oldalra jobban kiterjeszkedne, az egész olvashatóságot rontva.
Foglalkoznék is a dologgal de csak akkor ha a végén nem csinálja vissza valaki az egészet egy kattintással. Jam7609 vita 2023. november 18., 18:35 (CET)
thread_title:  Eredeti cím szerinti sorrend - biztosan ez a legjobb?